Sinusitis

Le sinusitis es un inflammation causate per bacterios, viruses o alcun vices un allergia in le membranas mucose del cavitates nasal. Frequentemente como resultato de un rheuma, le sinuses, le quales es connectite con le naso per micre canales, es plenate de muco viscose. Le resultato es un sentimento de dolor e pression al parte superior del visage e circa le oculos. In ultra, cephalalgia (dolor de capite) pote presentar se. Le affliction occurre specialmente in adultos.

Le inflammationes pote devenir chronic. In tal caso, pote esser necessari exhaurir le cavitates. Un otorhinolaryngologo pote localisar le problemas per tomodensitometria.

Categoria:Inflammation
Categoria:Maladia del tracto respiratori superior